Сэри Хъуэжэ теухуауэ зы хъыбарыжь фезгъэдэ1уэнщ=)

Еуэри, жеӀэ, Хъуэжэ зы джэд закъуэ иӀэти, бэзэрым ихьри, ищащ,
къыщӀэкӀамкӀэ хъарбыз къулэнышхуэ къищэхущ аби,къэкӀуэжащ.
Ар зы...лъэгъуа и ныбжэгъужьхэри кӀэщӀкӀэ и яужь иту къызэхос.
Хъуэжэм ахэр къригъэт1ысэк1ри, езыр унэкум ит1ысхьэжщ аби:
— Сэ нобэ хъарбызыжь къэсщэхуащи, ар хъарбыз зэрашхкӀэ
умышхыныр гуэныхьщ,— жиӀащ. — ФщӀэрэ фэ хъарбыз зэрашхыр?
— Ахьай тщӀэрэ, щхьэ дымыщӀэу! — жаӀэ ныбжьэгъужьхэми.
— Дауэ тӀэ?
— Дауи щхьэуи хэмылъу: бзыгъэ-бзыгъэу яупщӀатэри и кур
яшх, и фэр хыфӀадзэж.
Хъуэжэ къащодыхьэшх: — Ара хэфщӀыкӀри?
— Сыт-тӀэ абы нэгъуэщӀу хэлъыр?— зоплъыж къызэхуэсахэр.
— КъыджеӀэт!
— Абы нэхърэ фыкъеплъи фигу ивубыдэ! —жери, и фызым йоджэри
Ӏэнэр кърегъэхь. Хъарбыз къулъэныжьыр Ӏэнэм къытрелъхьэри
ӀэдэкъэсэкӀэ бзыгъ-бзыгъэкӀэ еупщӀатэ.
— Иджыпсту пщым и хъарбыз шхыкӀэм фыкъеплъ! — жери хъэр-
бызыку къабзэр щӀегъэмэракӀуэ.
--Иджы уэркъым и хъарбыз шхыкӀэр фызогъэлъагъу! — жери
хъарбыз бзыгъэхэр ешхыж.
— Ещанэу былым хъарбыз шхык1и щыӀэщи фыкъеплъ! — жери
хъарбызыфэхэр ешхыж.
--ЕплӀанэуи джэд хъарбыз шхыкӀэ щыӀэщи, фызогъэлагъу! -жери
хъарбыз жылэхэр къищыпыжурэ ешх.
— Хъарбызым шхыкӀиплӀ иӀэщи плӀыри зыщывмыгъэгъупщэ!
--Уэлэхьий, абы щыгъупщэ ямыӀэ! — жаӀэри Хъуэжэ и ныбжьэгъу-
хэр йожьэж.
— Ауэ щыхъуам деж цӀыхум я хъарбыз шхыкӀэри зэвгъащӀэ! —
якӀэлоджэ абыхэм Хъужэ.
— Гупыр зэщӀоувыӀыкӀ:
— Ари дауэ?--жаӀэри.
— Къывэмыджауэ хъарбызышхэ фымыкӀуэ!
[id188245464|Фатима], мыр дауик1 а уи тхылъ псом яйм нэхърэ нэхъыф1ым къыпха хъунщ?))))
[id218705678|Алим], уей ара къыщ1эк1ынтэм)
[id218705678|Алим], хьаааау)))
[id218705678|Алим], именну абы иткъым,нэгъуэщ1щ)
[id188245464|Фатима], Уей хьэрзынэм,  ар занщ1эу жып1э1э т1э, тхылъ зыхузомыгъэхьэсу)))
[id188245464|Фатима], апхуэдэхэр иткъэ?)))
[id218705678|Алим], лей хъунукъым ар)))
[id218705678|Алим], си анэм адыгэбзэмк1э ирегъаджэ ))дэ тхылъу ди1эр пхужы1ынукъым )))
[id188245464|Фатима], узахуэщ))
[id188245464|Фатима], аргуэрыр сысеим нэхърэ нэхъыф1ыу п1эрэ иджы?!)))